Document ID: /roh_data/filtered/fineweb-2-filterrobots_roh.jsonl.gz/13543

News
AppAdviser dad imedias
Il post da cussegliaziun per meds digitals en scola ed en l’instrucziun da la FHNW, imedias, prenda sut la marella en ses AppAdviser differentas apps pedagogicas ch’èn adattadas per l’instrucziun. Las apps èn vegnidas testadas e valitadas, però na po la survista mai esser cumpletta.
Forum furmaziun digitalisaziun
Il Forum furmaziun digitalisaziun s’occupa da trais accents principals da la digitalisaziun: persunalisar l’emprender, sviluppar cumpetenzas e crear midaments. Sia pagina-web infurmescha dad occurrenzas, avra discussiuns e mussa svilups en la digitalisaziun ed en l’inclusiun da l’instrucziun.
E-Tutorial tar Python
15. mars 2017 / Furmaziun cuntinuada
La ETH da Turitg organisescha in e-tutorial sco curs per instruir a scolas medias. I na dovra nagina enconuschientscha da basa. Il curs è vegni concepì per studentas e students da la scienza, è dentant er adattà sco perfecziunament da persunas d’instrucziun. Il curs porscha trais moduls.
Roboter emprenda da far dumondas intelligentas
9. mars 2017 / Societad d'infurmaziun
Scienzads da l’Universitad americana da Brown han sviluppà in algoritmus che fa dumandar suenter ils roboters sch’els na han betg chapì. Da las respostas po ils sistem trair ina conclusiun intelligenta. Uschia daventa il roboter in meglier assistent perquai ch’el è abel da chapir cumonds.
Ghemar per cumbatter debits
Cun il gieu didactic «FinanceMission Heroes» s’engaschanl’Associaziun tetgala svizra da magistras e magisters MCH/LCH, SER e las bancas chantunalas svizras cuminaivlamain per augmentar la cumpetenza da finanzas dals giuvenils. Qua emprendan ils giuvenils ils princips da l’economia.
Digitalisaziun en la furmaziun professiunala
4. mars 2017 / Societad d'infurmaziun
Dacurt han ils users da la plattafurma berufsbildung2030.ch votà davart l’impurtanza da megatrends: tenor ils participants da la votaziun è la digitalisaziun il megatrend il pli impurtant che ha la pli gronda influenza sin la furmaziun professiunala.
e²change 2017 - Identitad digitala en la furmaziun
La dieta «e²change» dad educanet² ha lieu ils 31 da matg. Sper inputs e workshops nua ch’il diever da la plattafurma d’emprender stat en il center, sa deditgescha la sesida plenara dal tema da l’identitad digitala en la furmaziun. L’occurrenza sa drizza a tut ils utilisaders dad educanet².
BYOD per la scola professiunala
La EHB porscha a las persunas d’instrucziun da las scolas professiunalas ina retscha da curs per daventar fit en la tecnologia per in’instrucziun cun BYOD. L’emprima occurrenza ils 6 d’avrigl sa deditgescha a documentaziuns e preschentaziuns cun tablets e smartphones.
Computers vegnan utilisads pauc
Tenor il nov studi KIM (medias en la vita quotidiana d’uffants) han mo dus da tschintg uffants tranter 6 e 13 onns gia lavurà ina giada al computer en las scolas tudestgas. Però utiliseschan els lur computers per far ils pensums, scriver messadis e guardar videos sur YouTube.
Cussegl federal vul stgaffir normas per E-ID
Contracts-online vegnan stipulads sin basa da fidanza. Il Cussegl federal vul perquai stgaffir cundiziuns da basa legalas ed organisatoricas per uschia renconuscher l’identitad electronica ed ils offerents. La procedura da consultaziun davart la E-ID è averta.
Studi MINT
La ETH/SFP Turitg fa in studi a lung temp cun var 350 scolas svizras per meglierar l’instrucziun da la scienza natirala. Il studi MINT examinescha las enconuschientschas acquistadas durant las emprimas classas e la moda e maniera d’utilisar questa savida en il stgalim aut.
Informatica obligatorica al gimnasi?
16. favrer 2017 / Cumpetenza da medias
La CDEP ha lantschà ina consultaziun cun la dumonda sch’il rom informatica duai esser obligatorics per tut las scolaras e tut ils scolars dal gimnasi. A medem temp è stà elavurà in emprim plan d’instrucziun general per quest rom. La decisiun da la CDEP è previsa per l’october 2017.
Furmaziun 4.0 – il futur da l’emprender
Quant enavant è la furmaziun professiunala superiura e la furmaziun da creschids pertutgada da la quarta revoluziun industriala? È la digitalisaziun omnipreschenta mo in hype u ston ils acturs propi s’occupar da quest trend? A la dieta a Son Gagl datti las respostas latiers.
Uffants ed internet
Tenor in nov studi davart l’internet da l’Unicef è in utilisader da tras in uffant. 53% dals giuvens interrogads èn conscients dals privels existents en l’internet. En cas da problems sa drizzan els plitost a persunas da la medema vegliadetgna che a creschids.
Instrucziun digitala dependa dals scolasts
11. favrer 2017 / Societad d'infurmaziun
Il success da la digitalisaziun en l’instrucziun dependi da las persunas d’instrucziun, scriva la gasetta austriaca «der Standard». Perquai saja ina buna furmaziun da scolasts evidenta. Quella garanteschi da nizzegiar medias en l’instrucziun a moda buna e raschunaivla.
Cyber Security
Sin la pagina-web da SATW pon persunas d’instrucziun da scolas professiunalas e da gimnasis ch’instrueschan informatica, fisica e matematica, telechargiar gratuitamain quatter retschas da lecziuns davart il tema segirezza en l’internet cun mintgamai introducziuns ed unitads d’approfundaziun.
Di da trend europeic
L’Institut Gottlieb Duttweiler envida ils 15 da mars 2017 tar il di da trend europeic «Leben zwischen Cloud und Location» a Rüschlikon. Persunas spezialisadas discutan co che nossa relaziun tar lieus e spazis vegn a sa midar e cun tge consequenzas che l’economia e nossa societad ha da far quint.
LOM-CH uss en las trais linguas
30. schaner 2017 / educa.ch
A partir dal december 2016 è il standard da datas LOM-CH proponì e coordinà da l’agentura spezialisada educa.ch er disponibel en talian. El porscha la pussaivladad da descriver resursas electronicas d’emprender e d’instruir adaptà als basegns dal sistem da furmaziun svizzer.
Safer Internet Day
La Cumissiun europeica organisescha mintga onn ils 7 da favrer il Safer Internet Day, quest onn sut il motto «Be the change: Unite for a better internet». Klicksafe publitgescha quest di in manual cun exempels da good practice sut il titel «Was tun bei (Cyber)Mobbing?»
Collavuraziun tranter Confederaziun e chantuns
A partir dal 1. da favrer 2017 va en vigur la Lescha federala davart la cooperaziun tranter la Confederaziun ed ils chantuns en la furmaziun svizra (BiZG). La giunta da coordinaziun en la furmaziun (KoA Digi) coordinescha las mesiras tranter Confederaziun, chantuns e partenaris.